ડોકલામ વિવાદમાં ભારત સામે કુટનીતિક પછડાટ ખાધા બાદ પણ ચીને ભારતીય સરહદમાં ઘુસણખોરીની આદત છોડી નથી. ચીને ફરી એક વખત ભારતીય સરહદમાં ઘુસણખોરી કરી હોવાના અહેવાલો પ્રાપ્ત થઇ રહ્યા છે. સુત્રોના જણાવ્યા અનુસાર ચીને ૧૫ મેથી લઇને ૩૧ મે એમ ૧૫ દિવસમાં ભારત-ચીનના સરહદી વિસ્તારોમાં ૧૫ વખત ઘુસણખોરી કરી હતી. ચીનના સૈનિકોએ અનેક સ્થળોએ પગપાળ તેમજ ગાડીઓ વડે ઘુસણખોરી કરી. તો અનેક સ્થળોએ હવાઇ સરહદનું ઉલ્લંઘન કર્યું હતું.